Pub

Les pubs, ubén d' leu veur no è-n inglès : public house ([WA] Måjhones publikes) sont des cåbarets wice k' on pout boere di l' alcol. Les pubs sont foirt peupreces e li Rweyåme-Uni ey e-n Ostraleye.

 Definixha 
Les pubs sont des cåbarets al môde inglesse ey irlandesse ewou çk' on vint, teyoricmint, ki d' l' alcol come abwesson.https://www.lesbarres.com/blog/le-saviez-vous-difference-entre-un-bar-un-pub-et-un-bistrot/ Mins nerén, les pubs sont-st eto rwaitîs tot-z estant des restorants.https://web.archive.org/web/20241130084509/https://fr.differbetween.com/article/difference_between_pub_and_bar

 Djinres 

 Payis 
 Pub escossès
 Pub galwès
 Pub inglès
 Pub irlandès
 Pub ostralyin

 Sôres 
Gn a co troes sôres di pubs sorlon çk' i fiynut drola. On-z a les « posh pubs », k' on pôreut lomer e walon « pubs frénguets ». Avou ça k' on-z a les « gastropubs », la k' on-z î pout mindjî, mins ossu les « micro-pubs », cnoxhou so on deujhinme no, les « microbreweries ». Ces dierins pubs ci si raspoynut voltî so èn alcol.https://www.routard.com/guide/angleterre/721/traditions.htm

 Walonreye 
Gn a sacwants pubs el Walonreye. Les pubs di Walonreye sont pus sovints des pubs irlandès. El muzike dins ci djinre di cåbarets cial, el Walonreye, n' est nén des muzikes di dujhance mins bén des muzikes d' asteure ubén do rappigne. Mins néren, les abuvroes djåznut afeye e-n inglès al plaece do francès (u co do walon). Les djins ki vont rola sont sovint des djonnès grandès djins.  

 Referinces eyet sourdants